CELEX: 32005R1293
Language: fi
Date: 2005-08-05 00:00:00
Title: Komission asetus (EY) N:o 1293/2005, annettu 5 päivänä elokuuta 2005, yhteisön viinianalyysimenetelmistä annetun asetuksen (ETY) N:o 2676/90 muuttamisesta

6.8.2005   
            
            
               FI
            
            
               Euroopan unionin virallinen lehti
            
            
               L 205/12
            
         
      KOMISSION ASETUS (EY) N:o 1293/2005,
   annettu 5 päivänä elokuuta 2005,
   yhteisön viinianalyysimenetelmistä annetun asetuksen (ETY) N:o 2676/90 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 46 artiklan 3 kohdan,
   sekä katsoo seuraavaa:
   
               (1)
            
            
               Kansainvälisesti tunnustettuja perusteita noudattaen on kehitetty menetelmä helmeilevien viinien ja kuohuviinien paineen mittaamiseksi. Kansainvälinen viinivirasto hyväksyi kyseisen menetelmän uuden kuvauksen vuoden 2003 yleiskokouksessaan.
            
         
               (2)
            
            
               Menetelmää käyttämällä näiden viinien painetta voidaan valvoa yksinkertaisemmin ja tarkemmin.
            
         
               (3)
            
            
               Komission asetuksen (ETY) N:o 2676/90 (2) liitteessä olevassa 37 luvussa kuvattu menetelmä on käynyt tarpeettomaksi, minkä vuoksi 37 luvun 3 kohta olisi poistettava. Sen lisäksi kyseisen asetuksen liitteeseen olisi lisättävä uusi luku, jossa esitetään menetelmän ajantasaistettu kuvaus.
            
         
               (4)
            
            
               Asetus (ETY) N:o 2676/90 olisi sen vuoksi muutettava.
            
         
               (5)
            
            
               Tässä asetuksessa säädetyt toimenpiteet ovat viinin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2676/90 liite tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 179, 14.7.1999, s. 1. Asetus sellaisena kuin se on viimeksi muutettuna komission asetuksella (EY) N:o 1188/2005 (EUVL L 193, 23.7.2005, s. 24).
   
      (2)  EYVL L 272, 3.10.1990, s. 1. Asetus sellaisena kuin se on viimeksi muutettuna asetuksella (EY) N:o 355/2005 (EUVL L 56, 2.3.2005, s. 3).
   
      LIITE
      Muutetaan asetuksen (ETY) N:o 2676/90 liite seuraavasti:
      
                  1)
               
               
                  Muutetaan 37 luku ”HIILIDIOKSIDI” seuraavasti:
                  
                              a)
                           
                           
                              Muutetaan 1 kohta seuraavasti:
                              
                                          i)
                                       
                                       
                                          korvataan otsikko otsikolla ”1. MENETELMÄN PERIAATE”;
                                       
                                    
                                          ii)
                                       
                                       
                                          poistetaan 1.2 kohta;
                                       
                                    
                        
                              b)
                           
                           
                              korvataan 2 kohdan 2.3 alakohdan otsikko otsikolla ”Teoreettisen paineen laskeminen”;
                           
                        
                              c)
                           
                           
                              poistetaan 3 ja 4 kohta.
                           
                        
            
                  2)
               
               
                  Lisätään 37 luvun jälkeen 37 a luku seuraavasti:
                  ”37 a –   HELMEILEVIEN VIINIEN JA KUOHUVIINIEN PAINEEN MITTAUS
                  1.   PERIAATE
                  Paine mitataan afrometrillä (paine-eromittari) sen jälkeen kun pullon lämpötila on tasaantunut ja pulloa ravistettu. Paine ilmoitetaan pascaleina (Pa) (I tyypin menetelmä). Samaa menetelmää sovelletaan myös hiilihapotettuihin kuohuviineihin ja hiilihapotettuihin helmeileviin viineihin.
                  2.   VÄLINEISTÖ
                  Laitetta, jolla voidaan suorittaa paineen mittaus helmeilevää viiniä tai kuohuviiniä sisältävistä pulloista, kutsutaan afrometriksi. Se on eri muotoinen sen mukaan, miten pullo on suljettu (metallinen kapseli, kruunukorkki, korkkiaineesta tai muovista valmistettu korkki).
                  2.1   Metallisella kapselilla tai kruunukorkilla varustetut pullot
                  Laitteessa on kolme osaa (kuva 1):
                  
                              —
                           
                           
                              Yläosassa on manometri, käsin kiristettävä rengas, keskiosan sisällä liikkuva päätön ruuvi ja neula, joka lävistää kapselin tai kruunukorkin. Neulan kyljessä on reikä, josta paine siirtyy manometriin. Kohdassa, jossa laite kiinnittyy kapseliin tai kruunukorkkiin, on tiiviste.
                           
                        
                              —
                           
                           
                              Keskiosan avulla yläosa ohjautuu oikeaan asentoon. Keskiosa kierretään kiinni alaosaan, jolloin laite pysyy tiukasti pullon suulla.
                           
                        
                              —
                           
                           
                              Laitteen alaosassa on liitinosa, joka liu’utetaan pullon kaularenkaan alle siten, että laite kiinnittyy tukevasti. Kullekin pullotyypille on oma liitinosansa.
                           
                        2.2   Korkkiaineesta tai muovista valmistetulla korkilla varustetut pullot
                  Laitteessa on kaksi osaa (kuva 2):
                  
                              —
                           
                           
                              Yläosa on muuten samanlainen kuin edellisessä laitteessa, mutta neula on pidempi. Neula on pitkä ontto putki, jonka päässä on piikki korkin lävistämistä varten. Piikki on irrallinen ja se putoaa viiniin korkin läpäistyään.
                           
                        
                              —
                           
                           
                              Alaosassa on liitin ja alusta, joka asetetaan korkin päälle. Alustassa on neljä ruuvia, joiden avulla laite pysyy korkin päällä.
                              
                                 
                              
                                 
                           
                        Molempiin laitteisiin kuuluvia manometrejä koskevat huomautukset:
                  
                              —
                           
                           
                              Manometri voi olla joko mekaaninen, jolloin siinä on Bourdon-putki, tai digitaalinen, jolloin siinä on pietsosähköinen anturi. Bourdon-putken on oltava ruostumatonta terästä.
                           
                        
                              —
                           
                           
                              Manometrien asteikot on jaettu pascaleihin (lyhenne Pa). Kuohuviineille on käytännöllisempää käyttää yksikkönä 105 pascalia (105 Pa) tai kilopascalia (kPa).
                           
                        
                              —
                           
                           
                              Manometrejä on eri luokkia. Manometrin luokka on lukeman tarkkuus suhteessa koko asteikkoon ilmoitettuna prosentteina (esimerkiksi 1 000 kPa:n manometri, luokka I, tarkoittaa, että suurin käyttöpaine on 1 000 kPa ja lukematarkkuus ± 10 kPa). Luokkaa I suositellaan tarkkoihin mittauksiin.
                           
                        3.   SUORITUS
                  Mittaus on suoritettava pulloista, joiden lämpötilan on annettu tasaantua vähintään 24 tunnin ajan. Kun kapseli, kruunukorkki tai korkkiaineesta tai muovista valmistettu korkki on lävistetty, pulloa ravistellaan voimakkaasti kunnes paine on asettunut, ja paine mitataan.
                  3.1   Metalliset kapselit tai kruunukorkit
                  Laitteen alaosan liitin liu’utetaan pullon kaularenkaan alle. Liitintä kiristetään, kunnes ala- ja keskiosa ovat tiukasti kiinni pullossa. Yläosa kiinnitetään keskiosaan. Jotta kaasua ei häviäisi, kapseli tai kruunukorkki on lävistettävä mahdollisimman nopeasti siten, että tiiviste tulee kosketukseen kapselin tai kruunukorkin kanssa. Pulloa ravistellaan jälleen voimakkaasti, ja mittaustulos luetaan paineen asetuttua.
                  3.2   Korkkiaineesta tai muovista valmistetut korkit
                  Piikki kiinnitetään neulaan. Yhdistelmä asetetaan korkin päälle. Ruuvit kiristetään korkkiin. Laitteen yläosaa kierretään (jolloin neula lävistää korkin). Jotta paine voi siirtyä manometriin, piikin on pudottava pulloon. Mittaustulos luetaan sen jälkeen kun pulloa on ravisteltu voimakkaasti ja paine on asettunut. Mittauksen jälkeen piikki poistetaan.
                  4.   TULOSTEN ILMOITTAMINEN
                  Paine 20 °C:ssa (Paph20) ilmoitetaan pascaleina (Pa) tai kilopascaleina (kPa). Se on ilmoitettava yhtäpitävästi manometrin tarkkuuden kanssa (esimerkiksi: 6,3 105 Pa tai 630 kPa, ei 6,33 105 Pa eikä 633 kPa luokan I manometrille, jossa on 1 000 kPa:n lukema-asteikko).
                  Jos mittauslämpötila ei ole 20 °C, on tehtävä korjaus kertomalla mitattu paine asianmukaisella kertoimella (ks. taulukko 1).
                  Taulukko 1
                  20 °C:ssa olevan helmeilevän viinin tai kuohuviinin paineen Paph20 suhde paineeseen Papht lämpötilassa t
                  
                              °C
                           
                           
                               
                           
                        
                              0
                           
                           
                              1,85
                           
                        
                              1
                           
                           
                              1,80
                           
                        
                              2
                           
                           
                              1,74
                           
                        
                              3
                           
                           
                              1,68
                           
                        
                              4
                           
                           
                              1,64
                           
                        
                              5
                           
                           
                              1,59
                           
                        
                              6
                           
                           
                              1,54
                           
                        
                              7
                           
                           
                              1,50
                           
                        
                              8
                           
                           
                              1,45
                           
                        
                              9
                           
                           
                              1,40
                           
                        
                              10
                           
                           
                              1,36
                           
                        
                              11
                           
                           
                              1,32
                           
                        
                              12
                           
                           
                              1,28
                           
                        
                              13
                           
                           
                              1,24
                           
                        
                              14
                           
                           
                              1,20
                           
                        
                              15
                           
                           
                              1,16
                           
                        
                              16
                           
                           
                              1,13
                           
                        
                              17
                           
                           
                              1,09
                           
                        
                              18
                           
                           
                              1,06
                           
                        
                              19
                           
                           
                              1,03
                           
                        
                              20
                           
                           
                              1,00
                           
                        
                              21
                           
                           
                              0,97
                           
                        
                              22
                           
                           
                              0,95
                           
                        
                              23
                           
                           
                              0,93
                           
                        
                              24
                           
                           
                              0,91
                           
                        
                              25
                           
                           
                              0,88
                           
                        5.   TULOSTEN KONTROLLOIMINEN
                  Menetelmä fyysisten muuttujien määrittämiseksi suoraan (I-tyypin vertailumenetelmä)
                  Afrometrien tarkistus
                  Afrometrit on tarkistettava säännöllisesti (vähintään kerran vuodessa).
                  Tarkistus tehdään kalibrointilaitteen avulla. Testattavaa manometriä verrataan sellaiseen rinnakkain kytkettyyn vertailumanometriin, joka on kansallisten mittanormaalien (ylemmän tason mittanormaali) mukainen. Tarkistus tehdään vertaamalla molempien laitteiden ilmoittamia arvoja toisiinsa sekä lisääntyvän että alenevan paineen osalta. Jos arvot ovat erilaiset, tarvittavat korjaukset voidaan tehdä säätöruuvin avulla.
                  Tällaisia kalibrointilaitteita on kaikissa akkreditoiduissa laboratorioissa ja laitoksissa, ja niitä on saatavilla myös manometrien valmistajilta.”